**ZÁPIS č. 7**

**Z RIADNEHO ZASADNUTIA SPRÁVNEJ RADY TASR**

**2. júla 2019 so začiatkom o 15.00 h**

**Prítomní členovia Správnej rady:** Jozef Tuhovčák, Ladislav Mikuš, Alena Klepochová , Árpád Korpás, Peter Mestický

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

---------------------------------------------------------------------------------------------------------------------------------------------------

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

**Program:**

**1. Štúdia realizovateľnosti pre nový redakčný systém novej generácie pre TASR.**

**2. Rôzne**

**UZNESENIE č. 20/2019:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Štúdia realizovateľnosti pre nový redakčný systém novej generácie pre TASR.**

*V. Puchala informoval o potrebe nového redakčného systému TASR. Prvým krokom v tomto procese by mala byť štúdia realizovateľnosti, vypracovaná nezávislým kompetentným subjektom, ktorá popíše súčasný stav, parametre nového systému, potrebné procesy i cenové rozpätia. Na základe tejto štúdie bude sa TASR uchádzať o kapitálové prostriedky na verejné obstaranie systému.*

*Podľa V. Puchalu**TASR v súčasnosti pre podporu redakčných činností využíva zastarané technologické vybavenie, ktorého kľúčovou súčasťou sú systémy TYPLAN/MULTIWORKS (v prevádzke od roku 1992, naposledy funkčne upgradované v roku 2001).*

*Štúdia realizovateľnosti musí obsahovať všetky súčasti štúdie v súlade s metodikou pre projekty Operačného programu integrovaná infraštruktúra Prioritná os č. 7, vrátane časti Cost Benefit analýzy, Rozpočet projektu, prílohu opodstatnenosti podľa metodiky Hodnota za peniaze a iné požadované prílohy.*

*Subjekt, ktorý vypracuje štúdiu, je zároveň povinný pri súčinnosti TASR nahrať príslušné časti štúdie do systému MetaIS.*

*Očakávaným výstupom štúdie realizovateľnosti je dokument obsahujúci minimálne:*

1. *Analýzu súčasného stavu prostredia informačných technológií TASR, najmä:*
   * *identifikácia súčasne využívaných technologických komponentov využívaných pre podporu redakčných činností TASR;*
   * *zmapovanie existujúcich funkčných vlastností, ktoré sú poskytované súčasne využívanými technologickými komponentami využívanými pre podporu redakčných činností TASR;*
   * *zmapovanie architektúry súčasného riešenia s dôrazom na presnú identifikáciu v súčasnosti využívaného dátového modelu a procesných vzťahov spojených s udržiavaním dátového modelu a správou jednotlivých položiek databáz využívajúcich predmetný dátový model;*
   * *identifikáciu v súčasnosti platných externých vzťahov (a do nich zapojených procesov) majúcich vplyv na využívanie a aktualizáciu spravovaných TASR v súčasnosti platnom dátovom modeli.*
2. *Harmonizáciu očakávaných funkčných vlastností a nefunkčných požiadaviek na RSNG TASR, najmä:*
   * *vypracovanie zoznamu vyžadovaných funkčných vlastností a nefunkčných požiadaviek, ktoré má spĺňať RSNG TASR;*
   * *vypracovanie návrhu dátového modelu RSNG TASR;*
   * *vypracovanie mapovania medzi stávajúcim dátovým modelom informačných technológií TASR a navrhovaným dátovým modelom RSNG TASR;*
   * *vypracovanie návrhu procesov migrácie dát medzi súčasnou údajovou bázou TASR a údajovou bázou RSNG TASR;*
   * *identifikácia rizík a obmedzení súvisiacich s migráciou dát;*
   * *vypracovanie návrhu architektonického modelu IKIS (v jazyku Archimate).*
3. *Vypracovanie alternatívnych návrhov možných technických riešení zabezpečenia očakávaných funkčných vlastností a nefunkčných požiadaviek na RSNG TASR, najmä:*
   * *vypracovanie minimálne 3 alternatív možných technických riešení v súlade s princípmi stanovenými v platnej Národnej koncepcii rozvoja informačných systémov verejnej správy;*
   * *návrh preferovaných modelov autorsko-právnych vzťahov v súlade s princípmi stanovenými v platnej Národnej koncepcii rozvoja informačných systémov verejnej správy;*
   * *schematický návrh možného zapojenia infraštruktúry a konfigurácie komponentov navrhovanej alternatívy možného technického riešenia v súlade s princípmi stanovenými v platnej Národnej koncepcii rozvoja informačných systémov verejnej správy;*
   * *zhodnotenie navrhovanej alternatívy možného technického riešenia (napríklad formou SWOT analýzy založenej na merateľných technicko-prevádzkových ukazovateľoch);*
   * *vypracovanie odhadu finančnej náročnosti vytvorenia, prevádzky a údržby navrhovanej alternatívy možného technického riešenia (vo forme TCO modelu pokrývajúceho celý životný cyklus IKIS);*
   * *vypracovanie odhadu časovej náročnosti vytvorenia, testovania a uvedenia do prevádzky navrhovanej alternatívy možného technického riešenia;*
   * *vypracovanie návrhu migračného scenára dátovej základe súčasného informačného prostredia TASR do prostredia navrhovanej alternatívy možného technického riešenia RSNG TASR.*

Správna rada TASR vzala informáciu o príprave Štúdie realizovateľnosti pre redakčný systém novej generácie TASR na vedomie.

**----------------------------------------------------------------------------------------------------------------------------------------------------**

**2. Rôzne**

Členovia SR TASR sa dohodli na termíne ďalšieho zasadnutia 27. augusta 2019 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 2. júla 2019

Zapísal:

Jozef Tuhovčák v.r.